Գադանի

Գադանի (), Լասբելայի շրջանում ափամերձ քաղաք։ Գտնվում է  Արաբական ծովի Բելուջիստանի հարավային կողմում։ Այն նաև Հուբ Թեսիլի Միավորված խորհուրդն է և Կարաչիից ընդամենը 1 ժամվա ճանապարհ է։ Գադանիի բնակչությունը 2005 թվականի մարդահամարով կազմում է 10000 մարդ։ Բնակչության 97%-ից ավելին դավանում է իսլամ, ունի հինդուիզմի փոքրիկ համայնք։ Բնակչության մեծամասնությունը խոսում է բալոչերեն, կա նաև սինդերենով խոսող փոքրամասնություն։ Նրանք պատկանում են Սանգուր, Քուրդ, Մուհամմադ Հասնի և Բեզինջո ցեղերին։

Գադանիին կից՝ փոքրիկ ափերին մոտ, հայտնաբերվել են շատ նախապատմական վայրեր։ Դրանք բնութագրվում են նավատորմից մնացած բեկորների կույտերով և մանգլենու խեցիներով, որոնց թվում կան կայծքարային և հասպիսային գործիքներ։ Այս աղբակույտերից ստացված առաջին ռադիոածխածնային թվագրումը ցույց է տալիս, որ դրանք հանդիսանում են Գադանիի ափին մ.թ.ա. ինչպես 5-րդ, այնպես էլ 7-րդ հազարամյակներում ապրած մարդկանց գործունեության արդյունքը։

Գադանիի էներգետիկ նախագիծը
Գադանիի էներգետիկ նախագիծը (հայտնի նաև Պակիստանի էներգետիկ այգի) իրենից ներկայացնում էր Գադանիի, Բելուջիստանի և Պակիստանի էներգետիկ համալիր՝ չին-պակիստանական տնտեսական միջանցքի շրջանակներում։ 2013 թվականի օգոստոսին Պակիստանի կառավարությունը հայտարարեց 6600 ՄՎ հզորությամբ քարածխի 10 գործարանների ստեղծման մասին, որոնք տեխնիկական և ֆինանսական օգնություն ստանալու էին հիմնականում Չինաստանից։ Չինաստանը պարտք է տրամադրում, որպեզի նախագծի արժողության 85%-ը փակի, մինչ ֆինանսի մնացած մասը կարգավորելու էր Պակիստանի կառավարությունը։ Նախագիծն ընդհանուր արժեր 144.6 միլիարդ պակիստանական ռուփի։

10×660 ՄՎ քարածխային էներգետիկ գործարանները Գադանիի էներգետիկ այգում կկառուցվեն, մինչ չինացիները համաձայնվել են ներդրում անել 6 նախագծերում, 2-ը  կառուցելու է Դուբայի «ANC» կազմակերպությունը և մեկը նախաձեռնել էր Պակիստանի կառավարությունը։

Թուրքիայի «The Ciner Group» կազմակերպությունը համաձայնվել է անհապաղ սկսել աշխատել Գադանիի 660 ՄՎ հզորությամբ քարածխային գործարանի վրա։

Գադանիի նավ ուտիլիզացնող պահետը

Գադանիի նավ ուտիլիզացնող գործարանը աշխարհում երրորդ ամենամեծ նավի թափոններ օգտագործող գործարանն է, որը գտնվում է Գադանիի 10 կմ (6.2 մղոն) երկարությամբ ափի վրա։ Գործարանը բաղկացած է նավ ջարդող 132 սարքավորումներից։ Այն գտնվում է Պակիստանի ամենամեծ քաղաք Կարաչիից մոտ 40 կմ (25 մղոն) հյուսիս-արևմուտք։

1980-ականներին Գադանին ամենամեծ նավ ուտիլիզացնող գործարանն էր աշխարհում, որն ուներ 30 000 աշխատող։ Ինչևէ, մրցակցությունը Ալանգում, Հնդկաստանում, Բանգլադեշի Չիտագոնգ քաղաքում ավելի նոր հարմարանքների հետ հանգեցրեց արտադրության ծավալի զգալի նվազման, և այժմ Գադանին արտադրում է իր 1980-ականների արտադրածավալի մեկ հինգերորդ մասը։ Վերջերս մետաղի ջարդոնի հարկերի նվազումը հանգեցրեց Գադանիի գործարանի վերագործարկմանը։ Այժմ ունի 6000 աշխատող։

Տարեկան մեկ միլիոն տոննայից ավելի պողպատ է վերամշակվում և մեծ մասը վաճառվում է ներքին շուկայում։ 2009-2010 ֆինանսական տարիներին  ռեկորդային 107 նավեր՝ 852,052 տոննա տարողությամբ, Գադանիում կոտրվել են, մինչ 2008-2009 ֆինանսական տարիներին  778.598 տոննա տարողությամբ 86 նավեր բաժանվել են մասերի։

Այժմ այն ունակ է տարեկան ցանկացած չափի՝ մինչև 125 նավ կոտրելու՝ ներառյալ 1 000 000 տոննա տարողությամբ սուպերտանկեռներ։

Տես նաև 
 Գադանիի լողափը
 Գադանիի ձկնային նավահանգիստը
 Գադանիի նավ ուտիլիզացնող գործարանը
 Կարաչին

Ծանոթագրություններ

Արտաքին հղումներ
 Lasbela District Government
 Union Council of Lasbela District

Պակիստանի քաղաքներ
Պակիստանի նավահանգիստներ